EUROOPAN KOMISSIO Bryssel 26.10.2017 COM(2017) 632 final KOMISSION KERTOMUS EUROOPAN PARLAMENTILLE JA NEUVOSTOLLE säännöistä, jotka kunkin toimielimen nimittävä viranomainen on hyväksynyt henkilöstösääntöjen soveltamiseksi



TÄMÄN KERTOMUKSEN TAVOITTEET Toimielimet voivat soveltaa henkilöstösääntöjä ja muuhun henkilöstöön sovellettavia palvelussuhteen ehtoja henkilöstöönsä itsenäisesti. Osana vuoden 2014 henkilöstösääntöuudistusta lainsäätäjät ottivat käyttöön uusia mekanismeja, joilla parannetaan lainsäädäntökehyksen noudattamista ja vahvistetaan tehokasta hallintoa. Tämä kertomus on osa näitä uusia mekanismeja. Yhdessä Euroopan unionin tuomioistuimen hallinnoiman uuden täytäntöönpanosääntöjä koskevan rekisterin kanssa kertomus mahdollistaa avoimuuden ja edistää henkilöstösääntöjen johdonmukaista soveltamista. Kertomuksessa tarkastellaan seuraavia näkökohtia: → Henkilöstösääntöjen johdonmukainen soveltaminen: Kertomuksen 1 jaksossa käsitellään oikeudellista peruskehystä. Siinä arvioidaan, missä määrin henkilöstösääntöjärjestelmä mahdollistaa säännösten yhdenmukaisen ja tasapuolisen soveltamisen. → Avoimuus: Kertomuksen 2 jakso sisältää yksityiskohtaisen luettelon kaikista nimittävien viranomaisten hyväksymistä täytäntöönpanosäännöistä, ja siinä kuvataan selkeästi ja avoimesti kaikkien toimielinten nykytilannetta. → Sääntöjen noudattaminen: Kertomuksen 3 jaksossa arvioidaan, missä määrin toimielimet ovat noudattaneet henkilöstösääntöihin ja muuhun henkilöstöön sovellettaviin palvelussuhteen ehtoihin perustuvaa lainsäädäntökehystä. → Hallinto: Kertomuksen 4 jaksossa arvioidaan tällä hetkellä käytössä olevia mekanismeja, joiden tarkoituksena on varmistaa hallinnon tehokkuus toimielinten välillä ja suhteessa virastoihin. → Päätelmät: Kertomuksen 5 jaksossa esitetään yhteenveto täytäntöönpanosääntöjen nykytilannetta koskevista havainnoista ja ehdotetaan jatkotoimia, joilla parannetaan henkilöstösääntöjen johdonmukaista soveltamista.



PERUSTELUT 1. OIKEUSPERUSTA

Henkilöstösäännöissä edellytetään, että komissio esittää joka kolmas vuosi kertomuksen säännöistä, jotka kunkin toimielimen nimittävä viranomainen hyväksyy henkilöstösääntöjen soveltamiseksi. Kertomuksen laatiminen on osa laajempaa kehystä, joka otettiin käyttöön osana vuoden 2014 henkilöstösääntöjen uudistusta. Tämän kehyksen avulla pyritään varmistamaan avoimuus ja saattamaan nämä säännöt Euroopan unionin kansalaisten saataville. Siihen kuuluu myös Euroopan unionin tuomioistuimen ylläpitämä rekisteri, johon toimielimet ja virastot toimittavat omat sääntönsä. Nämä säännöt esitetään tässä kertomuksessa ensimmäistä kertaa sen jälkeen, kun raportointivelvollisuus otettiin käyttöön. 2. TIETOJEN KERÄÄMINEN KERTOMUSTA VARTEN Komissio käytti kertomusta laatiessaan apuna Euroopan unionin tuomioistuimen ylläpitämää rekisteriä. Sen jälkeen komissio tarkisti rekisteristä haetut säännöt varmistaakseen, että kertomus kattaa kaikki toimielinten ja virastojen päätökset, jotka koskevat henkilöstösääntöjen täytäntöönpanoa. Tätä tarkoitusta varten komissio vertasi näitä sääntöjä niihin sääntöihin, joita muut toimielimet ja virastot ovat toimittaneet komissiolle suoraan. Keräystyö saatiin päätökseen 30. huhtikuuta 2017. 3. KERTOMUKSEN PÄÄPIIRTEET Täytäntöönpanosääntöjen kuvaus Tässä kertomuksessa esitetään yleiskatsaus erityyppisistä säännöistä, joita nimittävä viranomainen voi hyväksyä henkilöstösääntöjen soveltamiseksi tai joita viranomainen, jolla on toimivalta tehdä työsopimuksia, voi hyväksyä pannakseen täytäntöön muuhun henkilöstöön sovellettavat palvelussuhteen ehdot. Lisäksi kertomuksessa selostetaan tällaisten sääntöjen hyväksymismenettely. Määrällinen arviointi Komissio on yhteisymmärryksessä niiden toimielinten kanssa, joita tämä kertomus koskee, laatinut taulukoita, joissa esitetään yksityiskohtaisesti kunkin kymmenen toimielimen tilanne 1. tammikuuta 2014 ja 31. joulukuuta 2016 välisenä aikana. Näiden taulukoiden perusteella komissio on muodostanut yleistaulukon, jossa esitetään yleisesti kaikkien toimielinten tilanne. Toisessa yleistaulukossa esitetään kootusti virastoissa 31. joulukuuta 2016 sovellettavat säännöt. Taulukoissa yksilöidään ne asiat, joista nimittävät viranomaiset tai viranomaiset, joilla on toimivalta tehdä työsopimuksia, ovat antaneet sääntöjä. Lisäksi selostetaan, miten laajasti kukin viranomainen on hyödyntänyt sääntelyvaltaansa. Laadullinen arviointi / kehyksen noudattaminen Tässä kertomuksessa käsitellään sitä, kuinka nimittävät viranomaiset tai viranomaiset, joilla on toimivalta tehdä työsopimuksia, ovat noudattaneet henkilöstösääntöjen ja muuhun henkilöstöön sovellettavien palvelussuhteen ehtojen muodostamaa kehystä. Erityisesti huomioidaan ne asiat, joiden osalta viranomaiset eivät (vielä) ole käyttäneet toimivaltaansa hyväksyä sääntöjä. Kertomuksessa esitetään yleisesti Euroopan unionin tuomioistuimen ylläpitämässä rekisterissä olevat täytäntöönpanosäännöt. Hallinto Henkilöstösäännöt ja muuhun henkilöstöön sovellettavat palvelussuhteen ehdot mahdollistavat sen, että yksittäiset säännöt voidaan mukauttaa vastaamaan erilaisia hallinnollisia toimintaympäristöjä. Samaan aikaan käytössä on useita mekanismeja, joiden avulla sääntöjä ja käytäntöjä yhdenmukaistetaan sekä toimielinten välisellä tasolla että suhteessa virastoihin. Kertomuksessa esitellään nämä eri hallintomekanismit, jotta henkilöstösääntöjä ja muuhun henkilöstöön sovellettavia palvelussuhteen ehtoja voidaan soveltaa yhdenmukaisemmin.

→ Kuinka henkilöstösäännöissä saavutetaan säännösten yhdenmukainen soveltaminen? Tässä kertomuksessa esitetään säännöt, jotka nimittävä viranomainen on hyväksynyt henkilöstösääntöjen soveltamiseksi, sekä ne säännöt, jotka viranomainen, jolla on toimivalta tehdä työsopimuksia, on hyväksynyt muuhun henkilöstöön sovellettavien palvelusehtojen panemiseksi täytäntöön. Kaikille näille säännöille on yhteistä se, että ne eivät koske suurta yleisöä. Näin ollen niitä ei julkaista Euroopan unionin virallisessa lehdessä. Jotta säännöt olisivat täytäntöönpanokelpoisia niiden piiriin kuuluvan henkilöstön osalta, ne on kuitenkin saatettava henkilöstön tietoon henkilöstösääntöjen 110 artiklan 4 kohdan mukaisesti. Seuraavat säännöt kuuluvat tämän kertomuksen soveltamisalaan: a) Unionin toimielinten välisellä sopimuksella hyväksytyt säännöt (”Règles arrêtées d'un commun accord”) Henkilöstösäännöissä ja muuhun henkilöstöön sovellettavissa palvelussuhteen ehdoissa säädetään tiettyjen säännösten osalta, että säännöt on hyväksyttävä unionin toimielinten välisellä sopimuksella. Tämä koskee seuraavia aihealueita: Henkilöstösäännöt 10 artikla Henkilöstösääntökomitean jäsenten nimittämistä koskeva menettely 27 artikla + liite II, 2 artikla Yhteisen pariteettikomitean (COPARCO) perustamista koskeva menettely 37 artikla Unioniin liittyvien toimielinten luettelon vahvistaminen 45 artikla Kyky työskennellä kolmannella kielellä ennen ensimmäistä ylennystä 57 artikla Vuosiloma 61 artikla Luettelo yleisistä vapaapäivistä 72 artikla Sairausvakuutus 73 artikla Vakuutus ammattitautien ja tapaturmien varalta 76 a artikla Eloonjääneelle puolisolle, jolla on pitkäaikainen sairaus tai vamma, maksettava rahallinen tuki, joka nostaa eläkkeen määrää Liite VII + 17 artikla Erityinen säännöllinen palkan osan siirto

Muuhun henkilöstöön sovellettavat palvelussuhteen ehdot 28 a artikla Väliaikaisille toimihenkilöille myönnettävää työttömyyskorvausta koskevan säännöksen soveltaminen Henkilöstösäännöt eivät määrittele prosessia, jolla sääntö hyväksytään unionin toimielinten välisellä sopimuksella. Toimielinten väliseksi käytännöksi on ajan myötä kehittynyt seuraava hyväksymismenettely: MENETTELY SÄÄNTÖJEN HYVÄKSYMISEKSI TOIMIELINTEN VÄLISELLÄ SOPIMUKSELLA Sääntöehdotus valmistellaan toimielinten välisen koordinoinnin kautta Ehdotus hyväksytään hallintojohtajien kokouksessa Komission yksiköt valmistelevat sääntöluonnoksen Henkilöstösääntökomitea tarkastelee luonnosta lausunnon antamiseksi Komissio viimeistelee tekstin ja toimittaa sen kaikille toimielimille Kunkin toimielimen nimittävä viranomainen hyväksyy tekstin, ja se toimitetaan unionin tuomioistuimen presidentille Unionin tuomioistuimen presidentti vahvistaa toimielinten välisen sopimuksen TOIMIELINTEN VÄLISELLÄ SOPIMUKSELLA HYVÄKSYTTY SÄÄNTÖ

b) Yleiset täytäntöönpanosäännökset (”Dispositions générales d'exécution”) Henkilöstösäännöissä ja muuhun henkilöstöön sovellettavissa palvelussuhteen ehdoissa myönnetään nimittävälle viranomaiselle ja viranomaiselle, jolla on toimivalta tehdä työsopimuksia, erityisvalta hyväksyä yleisiä täytäntöönpanosäännöksiä. Tämä koskee seuraavia aihealueita: Henkilöstösäännöt 27 artikla Asianmukaiset toimenpiteet tilanteissa, joissa virkamiesten kansalaisuuksien kesken on havaittu merkittävä epätasapaino 32 artikla Palkkaluokan määrittely palvelukseen otettaessa 42 a artikla Vanhempainloma, yksinhuoltajat 43 artikla Vuosittainen arviointi pätevyydestä, tehokkuudesta ja käytöksestä viranhoidossa 45 a artikla (5 kohta) Tehtäväryhmään AST kuuluvan virkamiehen nimittäminen tehtäväryhmän AD virkaan 72 artiklan 1 kohta Sairauskulujen korvaaminen Liite VII, 3 artiklan 1 kohta Koulutuslisä Liite VII, 9 artiklan 1 kohta Muuttokulut Liite VII, 13 a artikla Virkamatkakulut Liite VII, 11 artiklan 2 kohta Eläkkeen siirtäminen unionin eläkejärjestelmään Liite VII, 2 artiklan 3 kohta Hallinnolliset tutkimukset Liite X, 1 artikla Kolmannessa maassa työskentelevät virkamiehet Liite X, 3 artikla Liitteen X poikkeuksellinen soveltaminen tilapäisesti päätoimipaikkaan siirrettyihin virkamiehiin Muuhun henkilöstöön sovellettavat palvelussuhteen ehdot 12 artiklan 1 kohta Asianmukaiset toimenpiteet tilanteissa, joissa väliaikaisen henkilöstön kansalaisuuksissa on havaittu merkittävä epätasapaino

12 artiklan 5 kohta Väliaikaisen henkilöstön palvelukseenottoa koskevat menettelyt 54 artikla 2 artiklan f alakohdassa tarkoitetun väliaikaisen henkilöstön palkkaluokan uudelleen määrittäminen 56 artikla 2 artiklan f alakohdassa tarkoitettujen väliaikaisten toimihenkilöiden palkkaaminen ja käyttö 79 artikla Sopimussuhteisten toimihenkilöiden käyttö 82 artiklan 6 kohta Sopimussuhteisten toimihenkilöiden palvelukseenotto 86 artikla Sopimussuhteisten toimihenkilöiden palkkaluokan määrittely Toisin kuin niissä tapauksissa, joissa säännöt on hyväksytty toimielinten välisellä sopimuksella, yleisten täytäntöönpanosäännösten sisällön määrittää kukin toimielin toimielinten riippumattomuutta työnantajan koskevan periaatteen mukaisesti sellaisena kuin se on määritelty Euroopan unionista tehdyn sopimuksen 13 artiklan 2 kohdassa ja Euroopan unionin toiminnasta tehdyn sopimuksen 298 artiklassa. Kun on kyse sairauskulujen korvaamisesta yhteisen sairausvakuutusjärjestelmän puitteissa, komissio on kuitenkin hyväksynyt Euroopan unionin virkamiesten sairausvakuutusjärjestelmää koskevien yhteisten sääntöjen perusteella yleiset täytäntöönpanosäännökset, jotka koskevat kaikkien toimielinten ja virastojen henkilöstöä. Henkilöstösääntöjen 110 artiklan 1 kohdan ja muuhun henkilöstöön sovellettavien palvelussuhteen ehtojen 141 artiklan ensimmäisen alakohdan mukaan kunkin toimielimen toimivaltainen viranomainen hyväksyy yleiset täytäntöönpanosäännökset kuultuaan henkilöstökomiteaa ja henkilöstösääntökomiteaa. MENETTELY YLEISTEN TÄYTÄNTÖÖNPANOSÄÄNNÖSTEN Kukin toimielin, joka hyväksyy itse omat yleiset täytäntöönpanosäännöksensä, valmistelee niitä koskevan ehdotuksen (jos yleisiä täytäntöönpanosäännöksiä sovelletaan yleisesti tai ne koskevat kaikkia toimielimiä, ehdotus valmistellaan toimielinten välisessä komiteassa tai työryhmässä) HYVÄKSYMISEKSI Keskustelu hallintojohtajien kokouksessa (ainoastaan siinä tapauksessa, että yleisiä täytäntöönpanosäännöksiä sovelletaan yleisesti tai ne koskevat kaikkia toimielimiä) Toimielimen henkilöstökomitea tarkastelee ehdotusta lausunnon antamiseksi Henkilöstösääntökomitea tarkastelee ehdotusta lausunnon antamiseksi

Toimielin viimeistelee tekstin Toimielimen nimittävä viranomainen hyväksyy säännökset YLEISET TÄYTÄNTÖÖNPANOSÄÄNNÖKSET Muuhun henkilöstöön sovellettavien palvelussuhteen ehtojen 142 artiklan mukaan henkilöstösääntöjen 110 artiklassa tarkoitettuja yleisiä täytäntöönpanosäännöksiä sovelletaan palvelussuhteen ehtojen piiriin kuuluviin toimihenkilöihin, mikäli henkilöstösääntöjen säännöksiä sovelletaan palvelussuhteen ehtojen mukaisesti kyseisiin toimihenkilöihin. c) Muut täytäntöönpanosäännöt Henkilöstösäännöissä ja muuhun henkilöstöön sovellettavissa palvelussuhteen ehdoissa säädetään myös, että kunkin toimielimen nimittävällä viranomaisella ja kunkin toimielimen viranomaisella, jolla on toimivalta tehdä työsopimuksia, on valtuudet hyväksyä muita täytäntöönpanosääntöjä, mutta ei kuitenkaan määritellä tarkemmin, miten säännöt olisi hyväksyttävä. Henkilöstösääntöjen 96 artiklassa säädetään yhdestä tapauksesta (kun on kyse unionin edustustossa työskentelevistä komission virkamiehistä ja Euroopan ulkosuhdehallinnon virkamiehistä, joiden on suoritettava tehtäviä komissiolle osana työtehtäviään), jossa komissiolla ja ulkosuhdehallinnolla on yhteisiä valtuuksia. Muita täytäntöönpanosäännöksiä on annettu seuraavista aihealueista: Henkilöstösäännöt 2 artikla Nimittävän viranomaisen toimivallan määrittely 5 artikla Virkatyyppien määrittely 9 artikla Elinten (komiteoiden) kokoonpano ja niiden toimintaa koskevat yksityiskohtaiset säännöt 22 c artikla Väärinkäytösten paljastaminen 51 artikla Epäpätevyyttä koskevat menettelyt 55 artiklan 3 kohta Päivystysvelvollisuus 55 artiklan 4 kohta Joustavat työaikajärjestelyt

55 b artikla Työn jakaminen 56 artikla Ylityö 96 artikla Unionin edustustossa työskentelevät komission virkamiehet ja Euroopan ulkosuhdehallinnon virkamiehet, joiden on suoritettava tehtäviä komissiolle osana työtehtäviään Liite IV a, 5 artikla Osa-aikatyö Liite VII, 13 artiklan 2 kohdan b alakohta Kolmansiin maihin suuntautuvia virkamatkoja koskeva korvaustaso Liite IX, 30 artikla Kurinpitomenettelyt Liite X, 2 artikla Kolmannessa maassa työskenteleviä virkamiehiä koskeva siirto Liite X, 5 artikla Kolmannessa maassa työskentelevien virkamiesten asumisen järjestäminen Liite X, 10 artikla Korvaus elinolosuhteista Liite X, 23 artikla Kolmannessa maassa työskentelevien virkamiesten vuokran korvaaminen Liite XIII, 30 artiklan 3 kohta Erityistehtäviä hoitavien virkamiesten määrääminen virkatyyppiin ”yksikönpäällikkö tai vastaava” tai ”neuvonantaja tai vastaava” ennen 31 päivää joulukuuta 2015 Muuhun henkilöstöön sovellettavat palvelussuhteen ehdot 125 artikla Parlamentin jäsenten avustajat Jos henkilöstösäännöissä ja muuhun henkilöstöön sovellettavissa palvelussuhteen ehdoissa ei nimenomaisesti säädetä mahdollisuudesta antaa muita täytäntöönpanosääntöjä, toimielimet ovat hyväksyneet tällaisia sääntöjä silloin, kun lakisääteiset säännökset on pantava täytäntöön yksityiskohtaisempien sääntöjen avulla. Tällaisten muiden täytäntöönpanosääntöjen hyväksymisprosessi riippuu kunkin toimielimen hallinnollisista käytännöistä. HENKILÖSTÖSÄÄNTÖJEN JOHDONMUKAINEN SOVELTAMINEN

→ Toimielimet voivat itsenäisesti soveltaa henkilöstösääntöjä ja muuhun henkilöstöön sovellettavia palvelussuhteen ehtoja henkilöstöönsä. Tätä itsenäisyyttä sääntelee henkilöstösääntöjen muodostama oikeudellinen kehys. → Henkilöstösäännöissä säädetään erityisistä mekanismeista, joiden avulla toimielimet voivat noudattaa yhteistä lähestymistapaa tilanteissa, joissa aihealue edellyttää yhdenmukaistamista.



2 JAKSO. MÄÄRÄLLINEN ARVIOINTI AVOIMUUS → Mitä sääntöjä on hyväksytty ja mitä aihealueita ne koskevat? → Millainen tilanne on toimielimissä yleisesti? → Millainen tilanne on virastoissa yleisesti? a) Täytäntöönpanosäännöt toimielimissä Euroopan unionista tehdyn sopimuksen 13 artiklan ja henkilöstösääntöjen 1, 1 a ja 1 b artiklan mukaisesti tässä kertomuksessa käsitellään seuraavia kymmentä toimielintä: -Euroopan parlamentti (EP) -neuvosto (N) -Euroopan komissio (KOM) -Euroopan unionin tuomioistuin (EUT) -tilintarkastustuomioistuin (ETT) -Euroopan ulkosuhdehallinto (EUH) -Euroopan sosiaali- ja talouskomitea (ETSK) -alueiden komitea (AK)

-Euroopan oikeusasiamies (EO) -Euroopan tietosuojavaltuutettu (EDPS). Yhdeksän muuta toimielintä ovat toimittaneet täytäntöönpanosääntönsä komissiolle tämän kertomuksen laatimista varten. Näiden tietojen ohella komissio on käyttänyt Euroopan unionin tuomioistuimen ylläpitämää rekisteriä. Näiden tietojen perusteella ja kyseisten toimielinten suostumuksella komissio on laatinut taulukoita, joissa kunkin kymmenen toimielimen tilannetta kuvataan yksityiskohtaisesta seuraavalla tavalla: -Luettelo säännöistä, jotka on hyväksytty toimielinten välisellä sopimuksella (liite I). -Kymmenen taulukkoa, jossa luetellaan yleiset täytäntöönpanosäännökset ja muut täytäntöönpanosäännöt, jotka kunkin toimielimen nimittävä viranomainen tai viranomainen, jolla on toimivalta tehdä työsopimuksia, on hyväksynyt (liitteet II.1–II.10). -Yleisluontoinen taulukko, jossa on vertaileva yleisesitys kaikkien toimielinten säännöistä, joilla henkilöstösäännöt ja muuhun henkilöstöön sovellettavat palvelussuhteen ehdot pannaan täytäntöön (liite III). Kaikissa taulukoissa on käytetty samaa menetelmää: -Niissä luetellaan täytäntöönpanosäännöt, jotka ovat olleet ainakin osittain voimassa kertomuksen tarkastelujaksolla (1. tammikuuta 2014 – 31. joulukuuta 2016). -Täytäntöönpanosäännökset on ryhmitelty eri aihealueisiin henkilöstösääntöjen ja muuhun henkilöstöön sovellettavien palvelussuhteen ehtojen rakenteen mukaisesti. -Täytäntöönpanosäännöt yksilöidään viitenumeron, voimaantulopäivän ja tarvittaessa voimassaoloajan päättymispäivämäärän mukaan. Laskennassa on käytetty seuraavaa menetelmää: -Täytäntöönpanosäännöt on laskettu kunkin toimielimen luetteloiden (liitteet I ja II.1–II.10) perusteella. -Kukin täytäntöönpanosääntö on otettu huomioon kerran, vaikka se koskisi useampia aihealueita. -Sääntöjä, joilla muutetaan olemassa olevia sääntöjä, ei ole laskettu erikseen. -Jos täytäntöönpanosääntö oli korvattu toisella täytäntöönpanosäännöllä tarkastelujakson aikana, vain yksi täytäntöönpanosääntö otettiin huomioon kokonaismäärässä. TOIMIELINTEN HYVÄKSYMIEN TÄYTÄNTÖÖNPANOSÄÄNTÖJEN MÄÄRÄ Sopimuksella hyväksytyt säännöt Yleiset täytäntöönpanosäännökset Muut täytäntöönpanosäännöt Päätökset yhteensä EP 10 17 28 55 N 10 15 23 48 KOM 10 22 57 89 EUT 10 11 15 36 ETT 10 10 23 43 EUH 10 23 38 71 ETSK 10 8 23 41 AK 10 14 25 49 EO 10 15 9 34 EDPS 10 16 11 37 Yhteensä 100 151 252 503 Edelliset luvut osoittavat erot sääntelyn määrässä toimielinten välillä. Ilmiön taustalla voidaan nähdä kaksi syytä:

Koska EU:n perussopimuksissa määrätään, että kukin toimielin voi hoitaa tehtävänsä riippumattomasti (ks. Euroopan unionista tehdyn sopimuksen 13 artikla ja Euroopan unionin toiminnasta tehdyn sopimuksen 298 artikla), toimielimet ovat kehittäneet erilaisia tapoja hyväksyä täytäntöönpanosääntöjä. Tietyt aihealueet ovat joillekin toimielimille vähemmän merkityksellisiä, kun taas toiset toimielimet ovat hyväksyneet niitä koskevia täytäntöönpanosääntöjä. Tällainen on esimerkiksi henkilöstösääntöjen liitteessä X olevan 1 artiklan kolmannessa alakohdassa annetut valtuudet hyväksyä yleisiä täytäntöönpanosäännöksiä kolmannessa maassa työskentelevien virkamiesten osalta (näitä valtuuksia ovat käyttäneet Euroopan komissio ja Euroopan ulkosuhdehallinto, mutta eivät muut toimielimet). Henkilöstösäännöissä ja muuhun henkilöstöön sovellettavissa palvelussuhteen ehdoissa säädetään myös muista valikoivista valtuuksista, jotka koskevat vain yhtä toimielintä. Tällainen on esimerkiksi henkilöstösääntöjen 72 artiklan 1 kohdan kolmas alakohta, jonka mukaan toimielinten nimittävät viranomaiset voivat siirtää jollekin toimielimistä toimivallan vahvistaa sairauskulujen korvaamista koskevat säännöt (tämä toimivalta on viime kädessä siirretty komissiolle), ja muuhun henkilöstöön sovellettavien palvelussuhteen ehtojen 125 artiklan 1 kohta, jolla annetaan Euroopan parlamentille toimivalta hyväksyä sisäisellä päätöksellä parlamentin jäsenten avustajia koskevien säännösten soveltamiseksi tarvittavat soveltamisohjeet. Joissakin tapauksissa erilaiset lainsäädäntötekniikat ovat johtaneet määrällisesti erilaisiin tuloksiin. Esimerkiksi yhdessä toimielimessä voidaan säätää useista toisiinsa liittyvistä aihealueista yhdellä täytäntöönpanosäännöllä, kun taas toisessa toimielimessä on näitä aihealueita varten hyväksytty useita sääntöjä. Vastaavasti toimielinten välillä on eroja oikeudellisessa nimikkeistössä. Esimerkiksi vanhempainlomaa koskevien täytäntöönpanosääntöjen osalta seitsemän toimielintä on hyväksynyt yleiset täytäntöönpanosäännökset, kun taas kolme toimielintä on päättänyt hyväksyä muita täytäntöönpanosääntöjä samasta aiheesta. b) Virastojen täytäntöönpanosäännöt Tässä kertomuksessa annetaan tietoja myös virastojen hyväksymistä täytäntöönpanosäännöistä, jotka olivat voimassa 31. joulukuuta 2016. Tämä koskee seuraavia 48:aa virastoa henkilöstösääntöjen 1 a artiklan 2 kohdan tarkoittamassa merkityksessä: -6 toimeenpanovirastoa -34 hajautettua virastoa -8 yhteisyritystä. 1) Tilanne ennen vuoden 2014 henkilöstösääntöuudistusta Ennen vuoden 2014 uudistusta voimassa olleiden henkilöstösääntöjen 110 artiklan 1 kohdassa säädettiin, että virastojen on hyväksyttävä asianmukaiset täytäntöönpanosäännöt henkilöstösääntöjen soveltamiseksi kuultuaan asiaan liittyvää henkilöstökomiteaa ja yhteistyössä komission kanssa. 2) Tilanne vuoden 2014 henkilöstösääntöuudistuksen jälkeen Vuoden 2014 henkilöstösääntöuudistuksella luotiin uusi kehys, jonka puitteissa virastojen on hyväksyttävä henkilöstösääntöjen täytäntöönpanosäännöt. Henkilöstösääntöjen 110 artiklan 2 kohdassa vahvistetun yleisen periaatteen mukaan komission hyväksymiä henkilöstösääntöjä sovelletaan virastoihin soveltuvin osin. Tätä varten komissio ilmoittaa virastoille kaikista tällaisista täytäntöönpanosäännöistä viipymättä niiden antamisen jälkeen. Komissio ei ole ilmoittanut virastoille niistä säännöistä, jotka olivat tulleet voimaan ennen vuoden 2014 henkilöstösääntöuudistusta. Periaate, jonka mukaan sääntöjä sovelletaan vastaavin osin, koskee vain niitä komission täytäntöönpanosääntöjä, joista komissio on ilmoittanut virastoille. Poikkeuksena tähän periaatteeseen virasto voi päättää, kuultuaan henkilöstökomiteaa ja saatuaan komission hyväksynnän, että se hyväksyy yksilöllisiä päätöksiä jollakin seuraavista tavoista: -jättämällä soveltamatta joitakin komission säännöistä (opt-out) -hyväksymällä sääntöjä, jotka eroavat komission säännöistä

-hyväksymällä sääntöjä, jotka koskevat eri aihealueita kuin komission hyväksymät säännöt. Komissio on myös kehittänyt mekanismin, jonka avulla se voi ilmoittaa virastoille, että se hyväksyy yleisesti tällaiset yksilölliset päätökset ilman, että virastojen pitää esittää niitä koskeva muodollinen pyyntö (ennakkohyväksyntä). Komissio on laatinut virastojen antamien tietojen perusteella yleisen taulukon, jossa on tiivistelmä virastoissa sovellettavien täytäntöönpanosääntöjen määrästä ja tyypeistä 31. joulukuuta 2016. Tämä yleistaulukko on esitetty tämän kertomuksen liitteessä IV. Siinä käytetään seuraavaa menetelmää: -Se koskee virastoissa 31. joulukuuta 2016 voimassa olleita täytäntöönpanosääntöjä. -Se noudattaa henkilöstösääntöjen ja muuhun henkilöstöön sovellettavien palvelussuhteen ehtojen rakennetta, jotta virastojen hyväksymien täytäntöönpanosääntöjen eri aihealueet olisivat helpommin tunnistettavissa. -Taulukossa on eritelty kunkin aihealueen osalta erilaisia skenaarioita, joiden mukaisesti virastot ovat hyväksyneet sääntönsä. Taulukosta käy erityisesti ilmi, kuinka vuoden 2014 jälkeen käyttöön otetut mekanismit ovat toimineet käytännössä. VUODEN 2014 JÄLKEEN KÄYTTÖÖN OTETTUJEN MEKANISMIEN VAIKUTUKSET

Vuoden 2014 uudistuksen jälkeen hyväksytyt komission täytäntöönpanosäännöt, joista on ilmoitettu virastoille Täytäntöönpanosäännöt, joita sovelletaan virastoihin soveltuvin osin vuoden 2014 uudistuksen jälkeen (henkilöstösääntöjen 110 artiklan 2 kohta) Poikkeukset vuoden 2014 jälkeen (omat säännöt tai opt-out-vaihtoehto, ml. pyynnöt, joita ei ole käsitelty) 23 593 201 Komission yleiset ennakkohyväksynnät Virastojen ennakkohyväksynnän perusteella hyväksymät täytäntöönpanosäännöt 14 284 AVOIMUUS → Kertomuksessa esitetään tyhjentävästi toimielinten tilanne. → Kertomuksessa esitellään kaikki täytäntöönpanosäännöt käyttämällä yhtenäistä menetelmää. Näin voidaan käyttää kaikki toimielimet kattavaa vertailevaa lähestymistapaa, mikä lisää avoimuutta. → Kertomuksessa mitataan vuoden 2014 jälkeen käyttöön otettujen yhdenmukaistamismekanismien vaikutuksia virastoihin.





3 JAKSO. LAADULLINEN ARVIOINTI / KEHYKSEN NOUDATTAMINEN KEHYKSEN NOUDATTAMINEN → Ovatko toimielimet noudattaneet henkilöstösääntöjen ja muuhun henkilöstöön sovellettavien palvelussuhteen ehtojen muodostamaa kehystä? → Mikä on Euroopan unionin tuomioistuimen ylläpitämän rekisterin tilanne? a) Henkilöstösääntöjen ja muuhun henkilöstöön sovellettavien palvelussuhteen ehtojen muodostaman kehyksen noudattaminen Kertomuksessa käsitellään seuraavaksi sitä, missä määrin kunkin toimielimen nimittävä viranomainen ja työsopimuksien tekemiseen valtuutettu viranomainen ovat käyttäneet niille henkilöstösäännöissä ja muuhun henkilöstöön sovellettavissa palvelussuhteen ehdoissa myönnettyjä erityisiä valtuuksia hyväksyä täytäntöönpanosääntöjä (esitetty alapuolella katkoviivalla rajatun kehyksen sisällä). Lisäksi kertomuksessa luetellaan asiat, joista toimielimet ovat antaneet täytäntöönpanosääntöjä, mutta joista ei säädetä nimenomaisesti henkilöstösäännöissä ja muuhun henkilöstöön sovellettavissa palvelussuhteen ehdoissa. Henkilöstösäännöt I osasto – Yleiset säännökset 2 artikla – Nimittävän viranomaisen toimivalta Useimmat toimielimet ovat käyttäneet valtuuksia hyväksyä nimittävän viranomaisen toimivaltaa koskevia täytäntöönpanosääntöjä. Jotkin toimielimet ovat hyödyntäneet mahdollisuutta siirtää tämä toimivalta toiselle toimielimelle tai toimielinten yhteiselle elimelle. 5 artiklan 4 kohta – Kuhunkin virkatyyppiin liittyvien tehtävien ja toimivaltuuksien määrittely Useimmat toimielimet ovat hyödyntäneet henkilöstösäännöissä annettua mahdollisuutta määritellä kuhunkin virkatyyppiin liittyvät tehtävät ja toimivaltuudet tarkemmin. 5 artiklan 4 kohta, liitteessä XIII olevan 30 artiklan 3 kohta – Erityistehtäviä hoitavien virkamiesten määrääminen virkatyyppiin ”yksikönpäällikkö tai vastaava” tai ”neuvonantaja tai vastaava” ennen 31 päivää joulukuuta 2015 Suurin osa toimielimistä on antanut henkilöstösääntöjen liitteessä XIII olevan 30 artiklan 2 kohdasta poikkeavia säännöksiä, jotka koskevat erityistehtäviä palkkaluokissa AD 9 – AD 14 hoitavien virkamiesten määräämistä virkatyyppiin ”yksikönpäällikkö tai vastaava” tai ”neuvonantaja tai vastaava” ennen 31 päivää joulukuuta 2015. 9 artiklan 2 kohta – Elinten (komiteoiden) kokoonpano ja niiden toimintaa koskevat yksityiskohtaiset säännöt Jotkut toimielimet ovat käyttäneet valtuutta määritellä henkilöstösääntöjen 9 artiklan 1 kohdassa mainittujen elinten kokoonpano ja niiden toimintaa koskevat yksityiskohtaiset säännöt.

10 artikla – Henkilöstösääntökomitean jäsenten nimittämistä koskeva menettely Kaikki toimielimet ovat hyväksyneet sopimuksella säännön menettelystä, jolla nimitetään henkilöstösääntökomitean jäsenet henkilöstösääntöjen 10 artiklassa säädetyllä tavalla. Jotkin toimielimet ovat myös hyväksyneet täytäntöönpanosääntöjä seuraavista aiheista, joita käsitellään henkilöstösääntöjen I osastossa: vammaisuus, luonteeltaan sosiaaliset toimenpiteet, terveys- ja turvallisuusnormit ja siirrot. II osasto – Virkamiehen oikeudet ja velvollisuudet 22 c artikla – Väärinkäytösten paljastamista koskevat sisäiset säännöt Kaikki toimielimet ovat hyväksyneet väärinkäytösten paljastamista koskevia sisäisiä sääntöjä henkilöstösääntöjen 22 c artiklassa säädetyllä tavalla. Jotkin toimielimet ovat hyväksyneet täytäntöönpanosääntöjä myös seuraavista aiheista, joita käsitellään henkilöstösääntöjen II osastossa: eettisyys ja luotettavuus, kiusaaminen ja häirintä, viranhoidon ulkopuolinen toiminta, taloudellinen vastuu ja koulutus. III osasto – Virkaura 27 artikla – Asianmukaiset toimenpiteet tilanteissa, joissa virkamiesten kansalaisuuksien kesken on havaittu merkittävä epätasapaino Henkilöstösääntöjen 27 artiklan mukaisesti kukin toimielin voi hyväksyä asianmukaisia toimenpiteitä, jos virkamiesten kansalaisuuksien kesken on havaittu merkittävä epätasapaino, joka ei ole objektiivisesti perusteltavissa. Nämä asianmukaiset toimenpiteet on perusteltava, eivätkä ne saa koskaan johtaa muihin kuin ansioihin perustuviin palvelukseenottoperusteisiin. Ennen kuin tällaisia asianmukaisia toimenpiteitä hyväksytään, nimittävän viranomaisen on annettava yleisiä täytäntöönpanosäännöksiä. Tämän kertomuksen viimeistelyvaiheessa yksikään toimielin ei vielä ollut hyväksynyt tällaisia täytäntöönpanosäännöksiä. 27 artikla, liitteessä II oleva 2 artikla – Yhteisen pariteettikomitean (COPARCO) perustamista koskeva menettely Kaikki toimielimet ovat hyväksyneet sopimuksella säännön, joka koskee menettelyjä yhteisen pariteettikomitean perustamiseksi henkilöstösääntöjen liitteessä II olevassa 2 artiklassa säädetyllä tavalla. 32 artikla – Palkkaluokan määrittely palvelukseen otettaessa Kaikki toimielimet ovat hyväksyneet yleiset täytäntöönpanosäännökset, joilla mahdollistetaan enintään 24 kuukauden ikälisähyvityksen huomioiminen virkamiehen työkokemuksen arvioinnissa henkilöstösääntöjen 32 artiklassa säädetyllä tavalla. 37 artikla – Unioniin liittyvien toimielinten luettelon laatiminen Kaikki toimielimet ovat laatineet yhteisellä sopimuksella luettelon unioniin liittyvistä toimielimistä henkilöstösääntöjen 37 artiklan b alakohdan toisessa luetelmakohdassa säädetyllä tavalla. 42 a artikla – Vanhempainloma, yksinhuoltajat Kaikki toimielimet ovat hyväksyneet vanhempainlomaa koskevia täytäntöönpanosäännöksiä, jotka sisältävät maininnan yksinhuoltajien vanhempainloman kaksinkertaisesta kestosta henkilöstösääntöjen 42 artiklan a alakohdan ensimmäisen alakohdan mukaisesti. 43 artikla – Vuosittainen arviointi pätevyydestä, tehokkuudesta ja käytöksestä viranhoidossa Kaikki toimielimet ovat hyväksyneet täytäntöönpanosäännöksiä vuosittaisesta pätevyyttä, tehokkuutta ja käytöstä viranhoidossa koskevasta arvioinnista henkilöstösääntöjen 43 artiklan ensimmäisessä alakohdassa säädetyllä tavalla.

45 artikla – Kyky työskennellä kolmannella kielellä ennen ensimmäistä ylennystä Kaikki toimielimet ovat hyväksyneet toimielinten välisellä sopimuksella täytäntöönpanosääntöjä, jotka koskevat virkamiehille asetettua vaatimusta osoittaa kykynsä työskennellä kolmannella kielellä ennen ensimmäistä ylennystä henkilöstösääntöjen 45 artiklan 2 kohdassa säädetyllä tavalla. 45 a artikla – Tehtäväryhmään AST kuuluvan virkamiehen nimittäminen tehtäväryhmän AD virkaan Yhdeksän toimielintä on hyväksynyt yleisiä täytäntöönpanosäännöksiä, jotka koskevat mahdollisuutta nimittää tehtäväryhmään AST kuuluva virkamies tehtäväryhmän AD virkaan henkilöstösääntöjen 45 a artiklan 5 kohdassa säädetyllä tavalla. 51 artikla – Epäpätevyyttä koskevat menettelyt Viisi toimielintä on hyväksynyt sisäisiä säännöksiä, joiden avulla voidaan tunnistaa, käsitellä ja ratkaista epäpätevyystapaukset nopeasti ja asianmukaisesti henkilöstösääntöjen 51 artiklan 1 kohdassa säädetyllä tavalla. Jotkin toimielimet ovat myös hyväksyneet täytäntöönpanosääntöjä seuraavista aiheista, joita käsitellään henkilöstösääntöjen III osastossa: johtavassa asemassa olevien virkamiesten nimittäminen, keskijohto, tilapäinen siirto muihin tehtäviin, virkavapaus henkilökohtaisista syistä, perheloma, ylentäminen, eläkkeelle siirtäminen ja kunniaylennys. IV osasto – Virkamiehen työehdot 55 artiklan 3 kohta – Päivystysvelvollisuus Toimielimet eivät ole laatineet yksityiskohtaisia sääntöjä päivystysvelvollisuutta koskevien säännösten soveltamiseksi, kuten henkilöstösääntöjen 55 artiklan 3 kohdassa säädetään. 55 artiklan 4 kohta – Työaika / joustavat työaikajärjestelyt Kahdeksan toimielintä on ottanut käyttöön joustavaa työaikaa koskevia järjestelyjä henkilöstösääntöjen 55 artiklan 4 kohdassa säädetyllä tavalla. 55 a artikla, liitteessä IV a oleva 5 artikla – Osa-aikatyö Kahdeksan toimielintä on antanut yksityiskohtaisia sääntöjä osa-aikatyötä koskevien säännösten soveltamiseksi henkilöstösääntöjen liitteessä IV a olevassa 5 artiklassa säädetyllä tavalla. 55 b artikla – Työn jakaminen Yksi toimielin on antanut yksityiskohtaiset säännöt työn jakamista koskevan artiklan soveltamiseksi henkilöstösääntöjen 55 b artiklan kolmannessa alakohdassa säädetyllä tavalla. 56 artikla – Ylityö Yhdeksän toimielintä on vahvistanut menettelyn ylityötä koskevan luvan antamiseen henkilöstösääntöjen 56 artiklassa säädetyllä tavalla. 57 artikla – Vuosiloma Toimielimet eivät ole vahvistaneet toimielinten välisellä sopimuksella vuosilomaa koskevia sääntöjä henkilöstösääntöjen 57 artiklassa säädetyllä tavalla. Yhdeksän toimielintä on hyväksynyt tätä koskevia omia sääntöjä.

61 artikla – Luettelo yleisistä vapaapäivistä Kaikki toimielimet ovat laatinet yhteisellä sopimuksella luettelon yleisistä vapaapäivistä nimittävien viranomaisten yhteisellä sopimuksella henkilöstösääntöjen 61 artiklassa säädetyllä tavalla. Jotkin toimielimet ovat myös hyväksyneet täytäntöönpanosääntöjä seuraavista aiheista, joita käsitellään henkilöstösääntöjen IV osastossa: etätyö, äitiysloma, sairausloma ja perusteeton poissaolo. V osasto – Virkamiehen palkkaus ja sosiaaliset edut 62 artikla, liitteessä VII oleva 17 artikla – Palkan osan siirto Kaikki toimielimet ovat vahvistaneet yhteisellä sopimuksella sääntöjä erityisestä virkamiehen palkan osan siirrosta henkilöstösääntöjen liitteessä VII olevan 17 artiklan 1 kohdassa säädetyllä tavalla. 67 artiklan 1 kohdan c alakohta, liitteessä VII oleva 3 artikla – Koulutuslisä Kaikki toimielimet ovat vahvistaneet koulutuslisää koskevia yleisiä täytäntöönpanosääntöjä henkilöstösääntöjen liitteessä VII olevan 3 artiklan 1 kohdassa säädetyllä tavalla. 71 artikla, liitteessä VII oleva 9 artikla – Muuttokulut Kaikki toimielimet ovat hyväksyneet muuttokuluja koskevia yleisiä täytäntöönpanosääntöjä tai muita täytäntöönpanosääntöjä henkilöstösääntöjen liitteessä VII olevan 9 artiklan 1 kohdan kolmannessa alakohdassa säädetyllä tavalla. 71 artikla, liitteessä VII olevan 13 artiklan 2 kohdan b alakohta – Kolmansiin maihin suuntautuvia virkamatkoja koskeva korvaustaso Yksi toimielin on vahvistanut Euroopan unionin ulkopuolisiin suuntautuvien virkamatkojen korvaustason ja muuttanut sitä henkilöstösääntöjen liitteessä VII olevan 13 artiklan 2 kohdan b alakohdassa säädetyllä tavalla. 71 artikla, liitteessä VII oleva 13 a artikla – Virkamatkakulut Kahdeksan toimielintä on hyväksynyt virkamatkakuluja koskevia yleisiä täytäntöönpanosääntöjä henkilöstösääntöjen liitteessä VII olevassa 13 a artiklassa säädetyllä tavalla. 72 artikla – Sairausvakuutus Kaikki toimielimet ovat laatineet sopimuksella sairausvakuutusta koskevia sääntöjä henkilöstösääntöjen 72 artiklan 1 kohdan ensimmäisessä alakohdassa säädetyllä tavalla. 72 artikla – Sairauskulujen korvaaminen Kaikkien toimielinten siirrettyä toimivaltuudet henkilöstösääntöjen 72 artiklan 1 kohdan kolmannen alakohdan mukaisesti komissio on hyväksynyt kaikissa toimielimissä sovellettavia sääntöjä, joissa säädetään kulujen korvaamisesta. 73 artikla – Vakuutus ammattitautien ja tapaturmien varalta Kaikki toimielimet ovat laatineet sopimuksella säännöt vakuutuksesta ammattitautien ja tapaturmien varalta henkilöstösääntöjen 73 artiklan 1 kohdassa säädetyllä tavalla.

76 a artikla – Eläkkeen määrää nostava rahallinen tuki eloonjääneelle puolisolle, jolla on vakava tai pitkäaikainen sairaus tai vamma Kaikki toimielimet ovat vahvistaneet sopimuksella säännöt, joilla pannaan täytäntöön eläkkeen määrää nostava rahallinen tuki eloonjääneelle puolisolle, jolla on vakava tai pitkäaikainen sairaus tai vamma, henkilöstösääntöjen 76 a artiklassa säädetyllä tavalla. 77 artikla, liitteessä VIII oleva 11 artikla – Eläkkeen siirtäminen unionin eläkejärjestelmään Kahdeksan toimielintä on hyväksynyt yleisiä täytäntöönpanosäännöksiä, joilla määritellään niiden palvelusvuosien lukumäärä, jotka otetaan huomioon unionin eläkejärjestelmässä niiden virkamiesten aiemman palvelusajan osalta, jotka siirtyvät unionin palvelukseen erottuaan tehtävistään hallintoelimessä tai kansallisessa tai kansainvälisessä järjestössä tai lopetettuaan toimintansa palkattuna työntekijänä tai itsenäisenä ammatinharjoittajana henkilöstösääntöjen liitteessä VIII olevan 11 artiklan 2 kohdan toisessa alakohdassa säädetyllä tavalla. Useat toimielimet ovat myös hyväksyneet täytäntöönpanosäännöksiä seuraavista aiheista, joita käsitellään henkilöstösääntöjen V osastossa: perhelisät, kotitalouslisä erityisellä päätöksellä, huollettavana olevaan lapseen rinnastettavat henkilöt, vuosittaiset matkakulut, kotipaikka, lainat ja ennakot, eläkeoikeuksien laskeminen ja työkyvyttömyyskorvaus. VI osasto – Kurinpitomenettely 86 artikla, liitteessä IX olevan 2 artiklan 3 kohta ja 30 artikla – Hallinnolliset tutkimukset ja kurinpitomenettely Kuusi toimielintä on hyväksynyt täytäntöönpanojärjestelyjä, jotka koskevat hallinnollisia tutkimuksia ja kurinpitomenettelyä henkilöstösääntöjen liitteessä IX olevan 2 artiklan 3 kohdassa ja 30 artiklassa säädetyllä tavalla. VII osasto – Muutoksenhakukeinot Yksi toimielin on hyväksynyt täytäntöönpanosääntöjä, jotka koskevat muutoksenhakukeinoja henkilöstösääntöjen 90 ja 91 artiklan tarkoittamassa merkityksessä. VIII a osasto – Ulkosuhdehallintoon sovellettavat erityissäännökset 96 artikla – Unionin edustustossa työskentelevät komission virkamiehet ja ulkosuhdehallinnon virkamiehet, joiden on suoritettava tehtäviä komissiolle Komissio ja Euroopan ulkosuhdehallinto ovat sopineet yksityiskohtaisista järjestelyistä, jotka koskevat unionin edustustossa työskentelevien komission virkamiesten velvollisuutta ottaa vastaan ohjeita edustuston päälliköltä ja ulkosuhdehallinnon virkamiesten, joiden on suoritettava tehtäviä komissiolle, velvollisuutta ottaa vastaan ohjeita komissiolta henkilöstösääntöjen 96 artiklassa säädetyllä tavalla. VIII b osasto – Kolmannessa maassa työskenteleviin virkamiehiin sovellettavat erityiset poikkeusmääräykset 101 a artikla, liitteessä X oleva 1 artikla – Kolmannessa maassa työskentelevät virkamiehet Komissio ja Euroopan ulkosuhdehallinto ovat hyväksyneet yleisiä täytäntöönpanosäännöksiä, joita sovelletaan kolmannessa maassa työskenteleviin Euroopan unionin virkamiehiin henkilöstösääntöjen liitteessä X olevan 1 artiklan kolmannessa kappaleessa säädetyllä tavalla. 101 a artikla, liitteessä X oleva 2 artikla – Kolmannessa maassa työskenteleviä virkamiehiä koskeva siirto Toimielimet eivät ole vahvistaneet yksityiskohtaisia täytäntöönpanosääntöjä koskien erityistä menettelyä, jota kutsutaan ”siirtomenettelyksi” henkilöstösääntöjen liitteessä X olevan 2 artiklan toisessa alakohdassa säädetyllä tavalla. 101 a artikla, liitteessä X oleva 3 artikla – Liitteen X poikkeuksellinen soveltaminen tilapäisesti päätoimipaikkaan siirrettyihin virkamiehiin Toimielimet eivät ole antaneet yleisiä täytäntöönpanosäännöksiä koskien henkilöstösääntöjen liitteen X poikkeuksellista soveltamista tilapäisesti päätoimipaikkaan siirrettyihin virkamiehiin, kuten henkilöstösääntöjen liitteessä X olevassa 3 artiklassa kuvataan.

101 a artikla, liitteessä X oleva 5 artikla – Kolmannessa maassa työskentelevien virkamiesten asumisen järjestäminen Komissio ja Euroopan ulkosuhdehallinto ovat vahvistaneet yksityiskohtaiset säännöt kolmannessa maassa työskentelevien virkamiesten asumisen järjestämisestä henkilöstösääntöjen liitteessä X olevan 5 artiklan toisessa alakohdassa säädetyllä tavalla. 101 a artikla, liitteessä X oleva 10 artikla – Korvaus elinolosuhteista Komissio ja Euroopan ulkosuhdehallinto ovat hyväksyneet yksityiskohtaisia säännöksiä koskien korvauksia elinolosuhteista henkilöstösääntöjen liitteessä X olevan 10 artiklan kolmannessa alakohdassa säädetyllä tavalla. 101 a artikla, liitteessä X oleva 23 artikla – Kolmannessa maassa työskentelevien virkamiesten vuokran korvaaminen Komissio ja Euroopan ulkosuhdehallinto ovat vahvistaneet yksityiskohtaiset säännöt asumiskorvauksesta tai vuokran korvaamisesta henkilöstösääntöjen liitteessä X olevan 23 artiklan neljännessä alakohdassa säädetyllä tavalla. Komissio ja ulkosuhdehallinto ovat myös hyväksyneet täytäntöönpanosääntöjä seuraavista aiheista, joita käsitellään henkilöstösääntöjen VIII b osastossa ja liitteessä X: virkistysloma, valuutta ja korjauskerroin, korvaaminen EU:n ulkopuolisiin maihin määrätyille virkamiehille, tilapäinen asumiskorvaus ja matkakulut, sairausvakuutus ja tapaturmavakuutus. Muuhun henkilöstöön sovellettavat palvelussuhteen ehdot II osasto – Tilapäinen henkilöstö 12 artiklan 1 kohdan kolmas alakohta – Asianmukaiset toimenpiteet tilanteissa, joissa väliaikaisten toimihenkilöiden kansalaisuuksissa on havaittu merkittävä epätasapaino Henkilöstösääntöjen 12 artiklan 1 kohdan kolmannen alakohdan mukaisesti kukin toimielin voi hyväksyä asianmukaisia toimenpiteitä, jos väliaikaisten toimihenkilöiden kansalaisuuksissa on havaittu merkittävä epätasapaino, joka ei ole objektiivisesti perusteltavissa. Nämä asianmukaiset toimenpiteet on perusteltava, eivätkä ne saa koskaan johtaa muihin kuin ansioihin perustuviin palvelukseenottoperusteisiin. Ennen kuin tällaisia asianmukaisia toimenpiteitä hyväksytään, viranomaisen, jolla on toimivalta tehdä työsopimuksia, on hyväksyttävä yleiset täytäntöönpanosäännökset. Tämän kertomuksen viimeistelyvaiheessa yksikään toimielimistä ei ollut vielä hyväksynyt tällaisia täytäntöönpanosäännöksiä. 12 artiklan 5 kohta – Väliaikaisen henkilöstön palvelukseenottoa koskevat menettelyt Viisi toimielintä on hyväksynyt täytäntöönpanosäännöksiä menettelyistä, jotka koskevat väliaikaisen henkilöstön palvelukseen ottamista muuhun henkilöstöön sovellettavien palvelussuhteen ehtojen 12 artiklan 5 kohdassa säädetyllä tavalla. 28 a artiklan 10 kohta – Väliaikaisille toimihenkilöille myönnettävää työttömyyskorvausta koskevan säännöksen soveltaminen Kaikki toimielimet ovat vahvistaneet yhteisellä sopimuksella yksityiskohtaiset järjestelyt väliaikaisille toimihenkilöille myönnettävää työttömyyskorvausta koskevan säännöksen osalta muuhun henkilöstöön sovellettavien palvelussuhteen ehtojen 28 a artiklan 10 kohdassa säädetyllä tavalla. 54 artikla – Muuhun henkilöstöön sovellettavien palvelussuhteen ehtojen 2 artiklan f alakohdassa tarkoitettujen väliaikaisten toimihenkilöiden palkkaluokan uudelleen määrittäminen Useimmat virastot ovat hyväksyneet komission ennakkohyväksynnän perusteella yleisiä säännöksiä sellaisten säännösten täytäntöönpanosta, jotka koskevat väliaikaisen henkilöstön (muuhun henkilöstöön sovellettavien palvelussuhteen ehtojen 2 artiklan f alakohta) uudelleen luokittelua lähinnä ylempään palkkaluokkaan muuhun henkilöstöön sovellettavien palvelussuhteen ehtojen 54 artiklan toisessa alakohdassa säädetyllä tavalla. 56 artikla – Muuhun henkilöstöön sovellettavien palvelussuhteen ehtojen 2 artiklan f alakohdassa tarkoitettujen väliaikaisten toimihenkilöiden palkkaaminen ja käyttö Useimmat virastot ovat hyväksyneet komission ennakkohyväksynnän perusteella yleisiä säännöksiä sellaisten menettelyjen täytäntöönpanosta, jotka koskevat väliaikaisen henkilöstön (muuhun henkilöstöön sovellettavien palvelussuhteen ehtojen 2 artiklan f alakohta) palkkaamista ja käyttöä muuhun henkilöstöön sovellettavien palvelussuhteen ehtojen 56 artiklassa säädetyllä tavalla.

Jotkin toimielimet ovat myös hyväksyneet täytäntöönpanosääntöjä seuraavissa asioissa, joita käsitellään muuhun henkilöstöön sovellettavien palvelussuhteen ehtojen II osastossa: väliaikaisten toimihenkilöiden palkkaamista ja käyttöä koskeva yleinen menettely, väliaikaisen henkilöstön uudelleen luokittelu ja äitiysraha. IV osasto – Sopimussuhteiset toimihenkilöt 79 artiklan 2 kohta – Sopimussuhteisten toimihenkilöiden käyttö Kaikki toimielimet ovat hyväksyneet yleisiä täytäntöönpanosäännöksiä, jotka koskevat sopimussuhteisten toimihenkilöiden käyttöä muuhun henkilöstöön sovellettavien palvelussuhteen ehtojen 79 artiklan 2 kohdassa säädetyllä tavalla. 82 artiklan 6 kohta – Sopimussuhteisten toimihenkilöiden ottaminen palvelukseen Kaikki toimielimet ovat hyväksyneet yleisiä täytäntöönpanosäännöksiä menettelyistä, jotka koskevat sopimussuhteisten toimihenkilöiden palvelukseen ottamista muuhun henkilöstöön sovellettavien palvelussuhteen ehtojen 82 artiklan 6 kohdassa säädetyllä tavalla. 86 artiklan 1 kohta – Sopimussuhteisten toimihenkilöiden palkkaluokan määrittely Kaikki toimielimet ovat hyväksyneet yleisiä täytäntöönpanosäännöksiä, jotka koskevat sopimussuhteisten toimihenkilöiden palkkaluokan määrittelyä muuhun henkilöstöön sovellettavien palvelussuhteen ehtojen 86 artiklan 1 kohdassa säädetyllä tavalla. Komissio on myös hyväksynyt täytäntöönpanosääntöjä, jotka koskevat sopimussuhteisia toimihenkilöitä edustustoissa. V osasto – Paikalliset toimihenkilöt Komissio ja Euroopan ulkosuhdehallinto ovat hyväksyneet täytäntöönpanosääntöjä, jotka koskevat edustustojen paikallisia toimihenkilöitä. VI osasto – Erityisneuvonantajat Komissio on hyväksynyt täytäntöönpanosääntöjä, jotka koskevat erityisneuvonantajia. VII osasto – Parlamentin jäsenten avustajat 125 artikla – Parlamentin jäsenten avustajat Euroopan parlamentti on hyväksynyt sisäisellä päätöksellä täytäntöönpanoa koskevia toimenpiteitä, joiden tarkoituksena on parlamentin jäsenten avustajia koskevien säännösten soveltaminen muuhun henkilöstöön sovellettavien palvelussuhteen ehtojen 125 artiklan 1 kohdassa säädetyllä tavalla. b) Euroopan unionin tuomioistuimen ylläpitämä rekisteri Kaikkien toimielinten ja virastojen nimittävien viranomaisten hyväksymien sääntöjen rekisteri on ollut helmikuusta 2014 alkaen julkisesti saatavilla internetissä CIRCABC-järjestelmän (hallintotahojen, yritysten ja kansalaisten viestintä- ja tietoresurssikeskus) kautta. Järjestelmän käyttäminen edellyttää ECAS-tilin (Euroopan komission todennuspalvelu) luomista. Rekisterissä on käytössä seuraava asiakirjarakenne: Nimike Kuvaus 1. Henkilöstösäännöt ja muuhun henkilöstöön sovellettavat palvelussuhteen ehdot ”Säännöt, joita sovelletaan Euroopan unionin virkamiehiin, ja palvelussuhteen ehdot, joita sovelletaan unionin muuhun henkilöstöön.” 2. Yleisluontoiset säännöt ”Henkilöstösääntöjen soveltamiseksi unionin toimielinten ja virastojen henkilöstöön sovellettavat Euroopan unionin neuvoston hyväksymät säännöt tai Euroopan komission hyväksymät delegoidut säädökset.” 3. Yhteisellä sopimuksella vahvistetut säännöt ”Tietyissä henkilöstösääntöjen artikloissa viitataan suoraan siihen, että säännöt niiden soveltamiseksi on vahvistettava toimielinten välisellä yhteisellä sopimuksella. Kukin toimielin hyväksyy nämä säännöt täsmälleen samalla tavalla, ja unionin tuomioistuimen presidentti vahvistaa toimielinten välisen sopimuksen lopullisesti.” 4. Yleiset täytäntöönpanosäännökset ”Kukin toimielin hyväksyy henkilöstösääntöjen artikloita koskevat omat yleiset täytäntöönpanosäännöksensä kuultuaan henkilöstökomiteaa ja saatuaan henkilöstösääntökomitean lausunnon, mikäli henkilöstösäännöissä nimenomaisesti näin säädetään. Toimielimet hyväksyvät tiettyjä tekstejä myös yleisinä täytäntöönpanosäännöksinä niissä tapauksissa, joissa henkilöstösääntöjen artikloissa säädetään täytäntöönpanosäännöksistä tai joissa sääntömääräiset säännökset eivät ole riittävän selkeitä sovellettavaksi suoraan.” 5. Muut sisäiset säännökset ”Tekstit, joita kukin toimielin hyväksyy henkilöstösääntöjen täytäntöönpanemiseksi ja jotka eivät ole yhteisellä sopimuksella vahvistettuja sääntöjä eivätkä yleisiä täytäntöönpanosäännöksiä.”

Tässä kertomuksessa käsitellään sääntöjä, jotka on lueteltu rekisterissä nimikkeiden 3–5 kohdalla. Rekisterin tutkiminen näiden sääntöjen osalta osoittaa, että toimielimet ovat noudattaneet laajasti velvollisuuttaan toimittaa täytäntöönpanosääntönsä rekisteriin. Rekisterin nimikkeiden 4 ja 5 osalta on huomioitava, että rekisterin sisältö ei ole yhteneväinen tämän kertomuksen sisällön kanssa. Eroavaisuudet johtuvat lähinnä siitä, että ei ole olemassa yhteistä menetelmää täytäntöönpanosääntöjen toimittamiseksi rekisteriin, minkä vuoksi lähestymistapa voi poiketa tässä kertomuksessa käytetystä. Jotkin toimielimet ovat esimerkiksi toimittaneet rekisteriin sääntöjä otsikolla ”yleiset täytäntöönpanosäännökset”, kun taas tässä kertomuksessa kyseiset säännöt on luokiteltu ”muiksi täytäntöönpanosäännöiksi”. Lisäksi jotkin toimielimet ovat toimittaneet rekisteriin erikseen sääntöjä, joilla muutetaan olemassa olevia sääntöjä, kun taas tässä kertomuksessa näitä ei katsota erillisiksi säännöiksi. Rekisteri sisältää myös täytäntöönpanosääntöjä, jotka eivät olleet enää voimassa kertomuksen tarkastelujaksolla ja joita ei tämän vuoksi ole lueteltu tässä kertomuksessa. Toinen syy eroihin on se, että joitakin sääntöjä (joista useimmat kuuluvat ryhmään ”muut täytäntöönpanosäännöt”) ei ole (vielä) toimitettu rekisteriin. Virastojen osalta rekisterin rakennetta oltiin tämän kertomuksen viimeistelyvaiheessa juuri määrittelemässä uudelleen, jotta se soveltuisi paremmin niiden erityistilanteeseen. Käynnissä olleen työn tarkoituksena oli yksinkertaistaa täytäntöönpanosääntöjen esittämistä virastojen osalta. Erityisesti tämä koski niitä täytäntöönpanosääntöjä, jotka on hyväksytty komission ennakkohyväksynnän perusteella (ks. 4b kohta jäljempänä), sekä yksittäisiä päätöksiä, joilla henkilöstösäännöt pannaan täytäntöön. KEHYKSEN NOUDATTAMINEN → Toimielimet ovat pääosin noudattaneet henkilöstösääntöjen ja muuhun henkilöstöön sovellettavien palvelussuhteen ehtojen muodostamaa kehystä. → Tässä kertomuksessa ei ole havaittu järjestelmään liittyviä tai muulla tavoin hälyttäviä ongelmia. Toimielimet ovat noudattaneet erityisesti muutoksia, joita vuoden 2014 henkilöstösääntöuudistus on aiheuttanut täytäntöönpanosäännöksiin. → Tämän kertomuksen avulla voidaan tunnistaa ne rajalliset alueet, joilla toimielimet eivät ole vielä kaikilta osin noudattaneet sääntelykehyksen vaatimuksista. → Unionin tuomioistuimen ylläpitämä rekisteri on toiminnassa.



4 JAKSO. HALLINTO HALLINTO

→ Millä mekanismeilla varmistetaan, että toimielimet yhdenmukaistavat käytäntöjään kaikilta niiltä osin kun se on mahdollista, jotta voidaan välttää Euroopan unionin henkilöstön eriarvoinen kohtelu? → Mitä hallintomekanismeja virastoilla on käytössään? a) Sääntöjen ja käytäntöjen yhdenmukaistaminen toimielinten välillä 1) Hallintojohtajien kokouksen rooli Euroopan unionin toimielimet ovat perustamisestaan lähtien tehneet yhteistyötä toimielinten välisellä tasolla. Alun perin toimielinten puheenjohtajat tapasivat puheenjohtajien komissiossa (Commission des présidents). Vuodesta 1958 alkaen hallintojohtajat ovat tavanneet hallintojohtajien kokouksessa (Collège des Chefs d'administration – CCA). Hallintojohtajien kokouksen oikeusperustana on henkilöstösääntöjen 110 artiklan 5 kohta, jonka mukaan ”[t]oimielinten ja virastojen hallintoyksiköt neuvottelevat keskenään säännöllisesti näiden henkilöstösääntöjen soveltamisesta. Virastoilla on näissä neuvotteluissa yhteisedustus niiden välisellä sopimuksella vahvistettavien sääntöjen mukaisesti.” Kokoukseen osallistuvat Euroopan unionin toimielinten hallintojohtajat (pääjohtajat sekä hallinnosta ja/tai henkilöstöstä vastaavat johtajat) ja virastojen nimittämä edustaja. Kaikkiin kokouksiin osallistuu myös neuvonantaja Euroopan komission oikeudellisesta yksiköstä. Pitkäaikaisen käytännön ja hallintojohtajien välisen sopimuksen mukaisesti kokouksen puheenjohtajana toimii Euroopan unionin tuomioistuimen kirjaaja. Kukin hallintojohtaja voi pyytää asian lisäämistä asialistalle päättämistä, keskustelua tai tiedottamista varten. Jos hallintojohtajat sopivat keskustelun seurauksena soveltavansa hallinnollisia käytäntöjä samalla tavalla, kukin hallintojohtaja hyväksyy sisäisiä ohjeita tai suosittaa, että toimivaltainen hallintoviranomainen antaa asiasta päätöksen. Jos asia koskee henkilöstösääntöjen tai muuhun henkilöstöön sovellettavien palvelussuhteen ehtojen tiettyjen säännösten yhdenmukaista tulkintaa, kokouksen päätökset saatetaan osaksi hallintojohtajien päätelmiä (Conclusions des Chefs d'administration). Kukin toimielin hyväksyy tämän jälkeen sisäiset ohjeet päätelmien soveltamiseksi. Kokousta avustavat useat valmistelukomiteat. Ne voivat myös ehdottaa asioita asialistalle. Henkilöstösääntöjen soveltamiseen liittyvien asioiden osalta valmistelutyöstä vastaa sääntökysymyksiä käsittelevä valmistelukomitea (Comité de préparation pour les questions statutaires - CPQS). MENETTELY HALLINTOJOHTAJIEN PÄÄTELMIEN HYVÄKSYMISEKSI Valmistelukomitea valmistelee päätelmäehdotuksen Hallintojohtajien kokous hyväksyy päätelmäehdotuksen Kokouksen sihteeristö viimeistelee päätelmän alustavan tekstin ja antaa päätelmälle numeron Päätelmä toimitetaan henkilöstösääntökomitealle huomautusten antamista varten

Henkilöstösääntökomitean toinen puheenjohtaja esittelee päätelmää koskevat havainnot hallintojohtajien kokouksessa Lopullinen päätelmä hyväksytään hallintojohtajien kokouksessa PÄÄTELMÄ Kunkin toimielimen nimittävä viranomainen hyväksyy sisäisen ohjeen päätelmän soveltamiseksi Pitkäaikaisen käytännön mukaan päätöksentekoprosessi hallintojohtajien kokouksessa perustuu yksimielisyyteen. Tämä tarkoittaa sitä, että kaikkien hallintojohtajien on pyrittävä löytämään yhteinen kanta, jotta voidaan muodostaa päätelmä. Henkilöstösääntöjen 110 artiklan 5 kohdassa vahvistetun yhteistyövelvollisuuden perusteella ja pitkäaikaisen käytännön mukaisesti hallintojohtajat pyrkivät keskusteluissaan saamaan aikaan yhdenmukaistetut säännöt ja käytännöt kaikkien toimielinten osalta. 2) Henkilöstösääntökomitean rooli Henkilöstösääntöjen 10 artiklan ensimmäisen alakohdan mukaan henkilöstösääntökomitea (Comité du statut) muodostuu unionin toimielinten edustajista ja yhtä suuresta määrästä niiden henkilöstökomiteoiden edustajia. Virastoilla on yhteisedustus. Euroopan unionin toimielinten nimittävien viranomaisten yhteisellä sopimuksella annettujen henkilöstösääntökomitean kokoonpanoa koskevien sääntöjen 1 artiklan mukaan komitea käsittää 22 jäsentä: kukin kymmenestä toimielimestä nimittää yhden jäsenen, virastot nimittävät yhdessä yhden jäsenen, kaikkien kymmenen toimielimen henkilöstökomiteat nimittävät kukin yhden jäsenen, ja virastojen henkilöstökomitea nimittää yhden jäsenen. Henkilöstösääntökomiteaa kuullaan ennen toimielinten välisellä sopimuksella tapahtuvaa sääntöjen hyväksymistä, ennen yleisten täytäntöönpanosäännösten hyväksymistä ja ennen hallintojohtajien päätelmien hyväksymistä. Myös toimielimet voivat kuulla henkilöstösääntökomiteaa ennen muiden täytäntöönpanosääntöjen hyväksymistä. Henkilöstösääntökomitean päätöksentekoprosessi perustuu määräenemmistöjärjestelmään, joka esitetään yksityiskohtaisesti Euroopan unionin toimielinten nimittävien viranomaisten yhteisellä sopimuksella annettujen henkilöstösääntökomitean kokoonpanoa koskevien sääntöjen 2 artiklassa. b) Sääntöjen ja käytäntöjen yhdenmukaistaminen virastojen välillä Tärkein tekijä virastojen täytäntöönpanosääntöjen yhdenmukaistamiseen on henkilöstösääntöjen 110 artiklan 2 kohdassa vahvistettu periaate, jonka mukaan komission hyväksymiä täytäntöönpanosääntöjä sovelletaan soveltuvin osin myös virastoihin. Jos virastot suunnittelevat yksittäisen päätöksen tekemistä tämän kehyksen ulkopuolella, niiden on pyydettävä siihen komission hyväksyntää. Yksinkertaistaakseen toimintaa, tehostaakseen hallintoa ja yhdenmukaistaakseen virastojen sääntöjä ja käytäntöjä komissio on kehittänyt mekanismin, jonka mukaisesti ennakkohyväksyntä voidaan myöntää sillä ehdolla, että kyseinen virasto noudattaa komission ehdottamaa yhdenmukaista mallia. Kuten liitteessä IV esitetään, ennakkohyväksyntää on sovellettu seuraavilla aloilla: henkilöstökomitean perustaminen, kiusaaminen ja häirintä, virkavapaus henkilökohtaisista syistä, vuosittainen arviointi, ylentäminen, työaika, muuhun henkilöstöön sovellettavien palvelussuhteen ehtojen 2 artiklan f kohdassa tarkoitettujen väliaikaisten toimihenkilöiden palvelukseen ottaminen ja palkkaluokan uudelleen määrittäminen, muun kuin vakinaisen henkilöstön työsuhteen enimmäiskesto, sopimussuhteisten toimihenkilöiden arviointi ja palkkaluokan uudelleen määrittäminen.

HALLINTO → Kaikkien toimielinten hallinnossa noudatetaan pitkäaikaisia hallinnollisia perinteitä. → Komissio on huolehtinut virastojen hallinnoinnista vuoden 2014 uudistuksen jälkeen. Hallinnon kannalta tärkein seikka on komission sääntöjen soveltaminen virastoissa soveltuvin osin. → Toinen tärkeä seikka on komission kehittämä käytäntö, jonka mukaan poikkeuksia voidaan myöntää sillä ehdolla, että virastot käyttävät yhdenmukaistettuja mallipäätöksiä. Tällaisen ennakkohyväksynnän avulla estetään yksittäisten poikkeusten leviäminen useisiin virastoihin. 5 JAKSO. PÄÄTELMIEN YHTEENVETO Tässä kertomuksessa esitetään yleiskatsaus säännöistä, jotka toimielimet ovat hyväksyneet henkilöstösääntöjen ja muuhun henkilöstöön sovellettavien palvelussuhteen ehtojen täytäntöönpanemiseksi ja jotka olivat voimassa vuosina 2014–2016. Yleiskatsauksesta käyvät ilmi seuraavat keskeiset havainnot: 1.Toimielimet ovat käyttäneet laajasti toimivaltaansa hyväksyä henkilöstösääntöjen ja muuhun henkilöstöön sovellettavien palvelussuhteen ehtojen täytäntöönpanosääntöjä. 2.Yksittäisten toimielinten nimittävät viranomaiset ovat käyttäneet tätä toimivaltaa vaihtelevasti. Vaihtelun voidaan katsoa johtuvan erilaisista hallinnollisista olosuhteista ja siitä, että EU:n lainsäädännön mukaan kukin toimielin voi toimia itsenäisesti työnantajana. 3.Hyväksyessään täytäntöönpanosääntöjä toimielinten nimittävät viranomaiset ovat kunnioittaneet henkilöstösäännöissä ja muuhun henkilöstöön sovellettavissa palvelussuhteen ehdoissa säädettyä oikeudellista kehystä. 4.Euroopan unionin tuomioistuin on perustanut täytäntöönpanosääntörekisterin henkilöstösääntöjen 110 artiklan 6 kohdassa säädetyllä tavalla, ja rekisteri on ollut toiminnassa helmikuusta 2014 alkaen. Rekisteri on saatavilla julkisesti, ja toimielimet päivittävät sen sisältöä säännöllisesti. 5.Käyttöön on otettu lukuisia mekanismeja, joilla varmistetaan henkilöstösääntöjen ja muuhun henkilöstöön sovellettavien palvelussuhteen ehtojen yhdenmukainen soveltaminen toimielimissä ja virastoissa. Näitä mekanismeja ovat muun muassa seuraavat: ·unionin toimielinten välisellä sopimuksella hyväksyttyjen sääntöjen käyttö ·toimielinten mahdollisuus siirtää toimivalta hyväksyä kaikkiin niihin sovellettavia täytäntöönpanosäännöksiä toiselle toimielimelle

·henkilöstösääntökomitean pakollinen kuuleminen ennen yleisten täytäntöönpanosäännösten hyväksymistä ·säännölliset kuulemiset toimielinten ja virastojen hallinnollisten osastojen välillä henkilöstösääntöjen 110 artiklan 5 kohdan perusteella ·virastoihin sovellettavat erityismekanismit (komission sääntöjen soveltaminen soveltuvin osin, yleiset ennakkohyväksynnät). PÄÄTELMÄ → Henkilöstösääntöjen johdonmukainen soveltaminen: Toimielimet voivat soveltaa henkilöstösääntöjä ja muuhun henkilöstöön sovellettavia palvelussuhteen ehtoja henkilöstöönsä itsenäisesti. Tätä itsenäisyyttä sääntelee henkilöstösääntöjen muodostama oikeudellinen kehys. Henkilöstösäännöissä säädetään erityismekanismeista yhteisen toimielinten välisen lähestymistavan saavuttamiseksi tilanteissa, joissa aihealue edellyttää yhdenmukaistamista. → Avoimuus: Kertomuksessa esitetään tyhjentävästi toimielinten tilanne. Siinä esitellään kaikki täytäntöönpanosäännöt käyttämällä yhtenäistä menetelmää. Näin voidaan käyttää kaikki toimielimet kattavaa vertailevaa lähestymistapaa, mikä lisää avoimuutta. Virastojen osalta kertomuksessa esitetään kootusti vuoden 2014 jälkeen käyttöön otetut yhdenmukaistamismekanismit ja analysoidaan niiden vaikutuksia. → Sääntöjenmukaisuus: Toimielimet ovat pääosin noudattaneet henkilöstösääntöjen ja muuhun henkilöstöön sovellettavien palvelussuhteen ehtojen muodostamaa kehystä. Tässä kertomuksessa ei ole havaittu järjestelmään liittyviä tai muulla tavoin hälyttäviä ongelmia. Toimielimet ovat noudattaneet erityisesti muutoksia, joita vuoden 2014 henkilöstösääntöuudistus on aiheuttanut täytäntöönpanosääntöihin. Tämän kertomuksen avulla voidaan tunnistaa ne rajalliset alueet, joilla toimielimet eivät ole vielä kaikilta osin noudattaneet sääntelykehyksen vaatimuksista. Unionin tuomioistuimen ylläpitämä rekisteri on toiminnassa. → Hallinto: Toimielinten hallinnossa noudatetaan pitkäaikaisia hallinnollisia perinteitä. Henkilöstösääntöjen mukaisesti hyväksyttyjen täytäntöönpanotoimenpiteiden osalta vuoden 2014 uudistus on vahvistanut komission vastuulla olevaan virastojen hallinnointia. Hallinnon kannalta tärkein seikka on komission sääntöjen soveltaminen virastoissa soveltuvin osin. Toinen tärkeä seikka on komission kehittämä käytäntö, jonka mukaan poikkeuksia voidaan myöntää sillä ehdolla, että virastot käyttävät yhdenmukaistettuja mallipäätöksiä. Tällaisen ennakkohyväksynnän avulla estetään yksittäisten poikkeusten leviäminen useisiin virastoihin. SEURAAVA KERTOMUS Toimielimet voivat jo puuttua niihin yksittäisiin aloihin, joiden osalta tässä kertomuksessa on havaittu puutteita kehyksen noudattamisen osalta. Lisäksi olisi tarkasteltava sitä, kuinka toimielinten välistä yhteistyötä tehostamalla voitaisiin lujittaa edelleen EU:n henkilöstön tasapuolista kohtelua henkilöstösäännösten mukaisesti.